झारखंड विधानसभा चुनाव : बीजेपी उम्मीदवारों के नाम 9 नवंबर को तय किए जाएंगे  
झारखंड बीजेपी कोर ग्रुप की बैठक चुनाव प्रभारी ओम माथुर के घर पर हुई 
झारखंड विधानसभा चुनावों के लिए उम्मीदवारों के नाम पर चर्चा की गई
अमित शाह और जेपी नड्डा के साथ भी उम्मीदवारों के नामों पर चर्चा होगी
झारखंड बीजेपी कोर ग्रुप की बैठक गुरुवार को पार्टी के झारखंड चुनाव के प्रभारी ओम माथुर के घर पर हुई. इस बैठक में सहचुनाव प्रभारी सौदान सिंह, नंदकिशोर यादव, झारखंड के मुख्यमंत्री रघुवर दास, प्रदेश अध्यक्ष लक्ष्मण गिलुआ, केंद्रीय मंत्री अर्जुन मुंडा, संगठन मंत्री धर्मेंद्रपाल सिंह, और प्रदेश प्रभारी रामविचार नेताम मौजूद थे.
उक्त बैठक में झारखंड विधानसभा चुनावों से पहले उम्मीदवारों के नाम पर चर्चा की गई और चुनाव समिति की बैठक के लिए शॉर्टलिस्ट किया गया. इसके बाद शुक्रवार को केंद्रीय चुनाव समिति की बैठक से पहले अमित शाह और जेपी नड्डा के साथ भी उम्मीदवारों के नामों पर चर्चा की जाएगी.